ተጨማሪ 137 ሰዎች በኮረና ቫይረስ ተያዙ
 አዲስ
አበባ፦ ባለፉት
24 ሰዓታት በተደረገ የላቦራቶሪ
ምርመራ ተጨማሪ 137 ሰዎች
በቫይረሱ መያዛቸው ተገለፀ
።ከኮረና ቫይረስ ያገገሙ
ሰዎች 197 ሲደርሱ
አንድ ሰው መሞቱን
የጤና ሚኒስቴር አስታወቀ። የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፤ ባለፉት 24 ሰዓታት የላቦራቶሪ ምርመራ ከተደረገላቸው 5 ሺ 015 ሰዎች መካከል137 ሰዎች ቫይረሱ ተገኝቶባቸዋል ። ቫይረሱ የተገኘባቸው 86 ወንድ እና 51 ሴት ኢትዮጵያውያን ሲሆኑ ፤ ከ4 እስከ 75 የእድሜ ክልል ውስጥ ይገኛሉ ። 20 የጉዞ ታሪክ ያላቸው ፣ 8 በበሽታው ከተያዘ ሰው ጋር ንክኪ የነበራቸው ሲሆኑ፤109 የውጭ ሀገር የጉዞ ታሪክ የሌላቸው ፣ በበሽታው ከተያዘ ሰው ጋር ንክኪ ያልነበራቸው መሆኑን አመልክተዋል ።ቫይረሱ ከተገኘባቸው 109 ከአዲስ አበባ፣ 1 ከአፋር፣ 2 ከቤኒሻንጉል ጉሙዝ፣ 17 አማራ 8 ኦሮሚያ ክልል መሆኑንም ጠቁመዋል ።በተጓዳኝ ህመም ምክንያት ህክምና ላይ የነበሩ የ62 አመት እድሜ ያላቸው ወንድ የምርመራ ውጤታቸው ሳይደርስ ለህልፈት የበቁ ሲሆን፤ በአጠቃላይ በቫይረሱ ምክንያት የሞቱ ሰዎችን ቁጥር 8 አድርሶታል። ባለፉት 24 ሰዓት ውስጥ 6 ሰው ከበሽታው ማገገሙን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 197 መድረሱንም አመልክተዋል።በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 968 መሆኑን ጠቁመው፤ ከእነዚህም ውስጥ 761 ሰዎች በለይቶ ህክምና ላይ መሆናቸውን ፤ 4 ሰዎች በጽኑ ህክምና ክፍል እንደሚገኙ አስታውቀዋል። እስካሁን ለ101 ሺ581 ሰዎች የላብራቶሪ ምርመራ መሰራቱንም ገልጸዋል። በቫይረሱ 8 ሰዎች ህይወት ማለፉ የሚታወስ ሲሆን፤ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።አዲስ ዘመን ግንቦት 22 /2012 ዓ.ምበጋዜጣው
ሪፖርተር